Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14. nr.; Latvijas Vēstnesis, 2009, 190. nr.; 2012, 100. nr.; 2013, 69. nr.; 2014, 98., 113. nr.; 2015, 248. nr.; 2016, 223., 241. nr.; 2017, 242. nr.; 2018, 132. nr.; 2019, 192A. nr.; 2020, 21., 193. nr.) šādus grozījumus:

1. Papildināt 1. pantu ar 43. punktu šādā redakcijā:

"43) **aizdomīgs pasta sūtījums** – pārrobežu pasta sūtījums, par kuru ir aizdomas, ka tas satur narkotiskās vai psihotropās vielas, šo vielu izgatavošanai paredzētos izejmateriālus (prekursorus), jaunas psihoaktīvas vielas vai to saturošus izstrādājumus."

2. Izteikt 24. panta pirmās daļas 1. punktu šādā redakcijā:

"1) narkotiskās vai psihotropās vielas, šo vielu izgatavošanai paredzētos izejmateriālus (prekursorus), jaunas psihoaktīvas vielas vai to saturošus izstrādājumus;".

3. Izteikt 26. panta otro daļu šādā redakcijā:

"(2) Ja ir aizdomas, ka pasta sūtījums satur šā likuma 24. panta pirmās daļas 1., 2. un 7. punktā minētās vielas vai priekšmetus, pasta komersants minēto sūtījumu neatver, bet par to nekavējoties informē:

1) Valsts ieņēmumu dienestu, ja ir aizdomas, ka pārrobežu pasta sūtījums satur šā likuma 24. panta pirmās daļas 1. un 7. punktā minētās vielas vai priekšmetus;

2) Valsts policiju, ja ir aizdomas, ka iekšzemes pasta sūtījums satur šā likuma 24. panta pirmās daļas 1., 2. un 7. punktā minētās vielas vai priekšmetus vai pārrobežu pasta sūtījums satur šā likuma 24. panta pirmās daļas 2. punktā minētos priekšmetus."

4. Papildināt 26. pantu ar 2.2 daļu šādā redakcijā:

"(22) Ja muitas amatpersona, kura veic pārrobežu pasta sūtījumu pārbaudi, konstatē aizdomīgu pasta sūtījumu, tā informē pasta komersantu par nepieciešamību apturēt šī pasta sūtījuma nosūtīšanu adresātam. Pasta komersants aptur šāda pasta sūtījuma nosūtīšanu adresātam un minēto sūtījumu nekavējoties nodod muitas amatpersonai, kas konstatējusi aizdomīgo pasta sūtījumu."

Finanšu ministrs

J. Reirs